cyanic-selkie/wikianc huggingface dataset:
नेशनल शेडयूल्ड ट्राइब्स फाइनांस एण्ड डेवलपमेन्ट कारपोरेशन
योजनाएं
=== आदिवासी महिला सशक्तिकरण योजना (आमसयो) === यह अनुसूचित जनजाति की महिला लाभार्थियों के आर्थिक विकास के लिए विशेष योजना है। इस योजना के अंतर्गत लाभार्थियों से 4% वार्षिक की दर से रियायती ब्याज पर 2.00 लाख रुपए तक की लागत वाली परियोजनाओं के लिए 90% तक का ऋण प्रदान किया जाता है।
=== आदिवासी शिक्षा ऋण योजना (एएसआरवाई) === निगम द्वारा भारत में पी.एच.डी सहित तकनीकी एवं व्यावसायिक शिक्षा प्राप्त करने के लिए आवश्यक व्यय को वहन करने हेतु अनुसूचित जनजाति के छात्रों के लिए यह योजना प्रारंभ की गई। इस योजना के अंतर्गत निगम प्रत्येक पात्र परिवार को 6% वार्षिक रियायती ब्याज दर पर 10.00 लाख रुपए तक वित्तीय सहायता उपलब्ध करता है।
=== आदिवासी वनवासी सशक्तिकरण योजना === आदिवासी वनवासी सशक्तिकरण योजना का मुख्य उद्देश्य वन अधिकार अधिनियम, 2006 के अधीन आदिवासी वनवासियों को दिए गए भूमि अधिकार के बारे में जागरूकता उत्पन्न करना, लाभार्थियों को प्रशिक्षण देना, एनएसटीएफडीसी की रियायती वित्तीय सहायता देना, मार्केट लिंकेज बनाने इत्यादि में सहायता देना है। एनएसटीएफडीसी दो लाख रुपए तक की लागत वाली योजनाओं के लिए 90% तक ऋण उपलब्ध करता है जिस पर लाभार्थी से 6% वार्षिक ब्याज प्रभारित किया जाता है।
रोमक पिंड
रोमक पिण्ड (सिलिअरी बॉडी) आंख का एक भाग है। इसमें सिलिअरी मांसपेशी, जो लेंस के आकार को नियंत्रित करती है, और सिलिअरी एपिथेलियम, जो जलीय ह्युमर पैदा करती है। जलीय ह्युमर रोमक पिण्ड के गैर-रंजित हिस्से में उत्पन्न होता है। रोमक पिण्ड असित-पटल (uvea) का हिस्सा है। असित-पटल, ऊतक की वह परत है जो आंख के ऊतकों को ऑक्सीजन और पोषक तत्व पहुंचाती है। रोमक पिण्ड दंतुर सीमा (आईरो सेराटा) से आइरिस की जड़ में मिलती है।
अंकुश
अंकुश (elephant goad, bullhook) एक औजार है जिसका उपयोग हाथियों के प्रशिक्षण एवं उनको नियंत्रित करने के लिए किया जाता है।
बंगलौर एक्स्प्रेस 6228B
बंगलौर एक्स्प्रेस 6228B  भारतीय रेल द्वारा संचालित एक मेल एक्स्प्रेस ट्रेन है। यह ट्रेन शिमोगा टाउन रेलवे स्टेशन (स्टेशन कोड:SMET) से 10:00PM बजे छूटती है और बंगलौर सिटी जंक्शन रेलवे स्टेशन (स्टेशन कोड:SBC) पर 04:30AM बजे पहुंचती है। इसकी यात्रा अवधि है 6 घंटे 30 मिनट।
पन्नालाल जैन
जीवन
पन्नालाल जी का जन्म सन १९११ में सागर के एक छोटे से गांव परगुवां में हुआ। इनके पिता एवं माता का नाम गल्लीलाल व जानकीबाई था। १९१९ में उनके पिता की मृत्यु के बाद वह सागर चले गए। पन्नालाल ने सागर में गणेशप्रसाद वर्णी द्वारा स्थापित प्रसिद्ध संस्थान "सत्तर्क सुधा तारांगिनी संस्कृत पाठशाला" में अध्ययन किया, जो कि वर्तमान में गणेश वर्णी संस्कृत विद्यालय के नाम से प्रचलित हैं। लंबे समय तक पन्नालाजी ने भी वहां पढ़ाया। उनका विवाह १९३१ में हुआ था। उनकी पत्नी का नाम सुंदरबाई था। उसी वर्ष उन्हें विद्यालय में शिक्षक के रूप में नियुक्त किया गया था। बाद में उन्होंने वाराणसी में स्याद्वाद महाविद्यालय में अध्ययन किया। उन्होंने १९३६ में साहित्याचार्य की पदवी अर्जित की। उन्होंने १९३३ से १९८३ तक सागर के मोराजी में सत्तर्क सुधा तारांगिनी संस्कृत पाठशाला में मार्गदर्शक के रूप में अपना अधिकांश जीवन व्यतीत किया, जिसे वर्तमान में गणेश वर्णी दिगंबर जैन संस्कृत महाविद्यालय के रूप में जाना जाता है। सेवानिवृत्त होने के बाद उन्होंने ८ जनवरी २००१ तक जबलपुर में वर्णी दिगंबर जैन गुरुकुल मे अध्यापन का कार्य किया।
उन्होंने क्षुल्लक गणेशप्रसाद वर्णी द्वारा प्रसिद्ध आत्मकथा "मेरी जीवन गाथा" के दोनों खंडों को संपादित किया जो १९४९ और १९६० में प्रकाशित हुए थे। उन्होंने १९७४ में श्री गणेशप्रसाद वर्णी स्मृति ग्रंथ भी संपादित किया।
उन्होंने प्रमुख भिक्षुओं और तपस्विनों के लिए एक मार्गदर्शक के रूप में कार्य किया था। उन्होंने १९८० में सागर में धवला (धवला टीका) ग्रंथों पर व्याख्यान शुरू करने में आचार्य विद्यासागर की सहायता की। उन्होंने अक्सर सागर में महिलाश्रम की अध्यक्ष आर्यिका विशुद्धमती को संचालन हेतु सलाह दी। वह द्रोणागिरी और बड़ा मलहारा में जैन संस्थानों से भी जुड़े थे। १९५५ में उन्होंने ऐतिहासिक गजरथ को प्रचार मंत्री के रूप में व्यवस्थित करने में मदद की। उन्होंने १९८१ में खजुराहो में गजरथ त्यौहार में भी सहायता की। वह १९४६ से १९८५ के दौरान विद्वानों की एक अग्रणी परिषद दिगंबर जैन विद्यापरिषद से जुड़े थे।
एक साधारण, सभ्य और निर्विवाद पारंपरिक विद्वान, उन्हें महाकवि हरिचंद पर उनके काम के लिए १९७३ में सागर विश्वविद्यालय द्वारा पीएचडी से सम्मानित किया गया था।
उन्हें १९६९ में संस्कृत के शिक्षण में उनके शैक्षणिक योगदान के लिए भारत के राष्ट्रपति डॉ वी वी गिरी द्वारा सम्मानित किया गया था।
कार्य
पन्नालाल जैन महापुराण, उत्तरपुराण और पद्मपुराण समेत संस्कृत पुराणिक साहित्य के अनुवाद और टिप्पणियों के लिए सबसे ज्यादा जाने जाते हैं। उन्होंने शास्त्रीय संस्कृत स्रोतों के आधार पर कई वृतोद्यापन ग्रंथ भी बनाये हैं। उन्हें १९७६ में सागर के श्रावकों द्वारा विद्या-वरिधि (अर्थात् सीखने का सागर) उपाधि दी गयी। वह एक अभूतपूर्व लेखक थे। उनके द्वारा विरचित मौलिक कृतियाँ-
स्मारक और विरासत
८ मार्च २००१ को कुंडलपुर तीर्थ में, भगवान आदिनाथ बड़े बाबा की छाया में, पन्नालाल जी ने ध्यानमग्न होकर अपना शरीर को त्याग दिया। सागर में, नमक मंडी के मध्य से गुजरने वाले मार्ग को साहित्याचार्य पंडित पन्नालाल जैन मार्ग नाम दिया गया है, जिसमें सड़क के बीच में एक अर्ध-प्रतिमा है। उनकी मूर्ति नमक मंडी तिराहा पर एक तरह से रखी गई है।
अचल जैन, जिन्होंने संस्कृत साहित्य में उनके योगदान पर उनके शोध पत्रों को लिखा था, को इंदौर विश्वविद्यालय द्वारा पीएचडी से सम्मानित किया गया था।
पन्नालाल जैन स्मारक समिति नामक संगठन सागर में संस्कृत विद्वानों का सम्मान करती है।. जैन मुनी प्रतिशक्षगर उनके पोते थे।
अरण्या
अरण्या  हिन्दी के विख्यात साहित्यकार नरेश मेहता द्वारा रचित एक कविता–संग्रह है जिसके लिये उन्हें सन् 1988 में साहित्य अकादमी पुरस्कार से सम्मानित किया गया।
चलकूरु (अनंतपुर)
चलकूरु (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
आप्पा शेर्पा
आप्पा शेर्पा एक नेपाली शेर्पा हैं जो अब तक एवरेस्ट पर सबसे अधिक बार चढ़ने वाले व्यक्ति है। अब तक ये कुल 21 बार माउंट एवरेस्ट पर जा चुके हैं - 11 मई 2011 में उन्होंने 21 वीं बार चढ़ाई आरंभ की।
लूप
लूप एक प्रमुख सागरीय जल कृत निक्षेपात्मक स्थलरुप हैं। कभी-2 रोधिका इतनी अधिक मुड़ जाती है कि यह तट से जाकर मिल जति है इसे लूप कहते है
ईसा
ईसा जीसस क्राइस्ट के साथ-साथ यूरोपीय अंतरिक्ष एजेंसी के लिए भी प्रयुक्त होता है।
बाटुला, चमोली तहसील
बाटुला, चमोली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
गदनपुर आमिल गाँव, फर्रुखाबाद (फर्रुखाबाद)
गदनपुर आमिल फर्रुखाबाद, फर्रुखाबाद, उत्तर प्रदेश स्थित एक गाँव है।
भारत तिब्बत सीमा पुलिस
भारतीय तिब्बत सीमा पुलिस (Indo-Tibetan Border Police) भारतीय अर्ध-सैनिक बल है। इसकी स्थापना भारांग: कार्तिक 2, 1884 / ग्रेगोरी कैलेण्डर: अक्टूबर 24, 1962 में भारत-तिब्बत सीमा की चीन के तिब्बत स्वायत्त क्षेत्र से रक्षा हेतु की गई थी। ये बल इस सीमा पर काराकोरम दर्रा से लिपुलेख दर्रा और भारत-नेपाल-चीन त्रिसंगम तक 2115 कि॰मी॰ की लम्बाई पर फैली सीमा की रक्षा करता है। आरम्भ में इसकी मात्र चार बटालियन की अनुमत थीं, जिन्हें बाद में 1976 में बल की कार्य-सीमा बढ़ाने पर 1978 में बढोत्तरी की गई।
परिचय
भारत-चीन संघर्ष के उपरान्त देश की उत्तरी सीमाओं को सुरक्षा प्रदान करने के लिए 24 अक्टूबर 1962 को भारत-तिब्बत सीमा पुलिस बल (आईटीबीपीएफ) का गठन किया गया। आईटीबीपी की शुरुआत केवल चार पलटनों के एक छोटे से दल के रूप में हुई जो अब 45 सेवा पलटनों और चार विशेषीकृत पलटनों का वृहत रूप ले चुका है। इस महीने यह बल अपने गठन के स्वर्ण जयन्ती वर्ष में प्रवेश कर रहा है। आईटीबीपी का मुख्य कार्य भारत-तिब्बत सीमा की सुरक्षा और रखवाली करना, सीमा की जनता को सुरक्षा की भावना प्रदान करना, महत्वपूर्ण व्यक्तियों की सुरक्षा और आन्तरिक सुरक्षा कर्तव्यों का निर्वहन और आपदा प्रबन्धन आदि करना है।
9,000 से 18,700 फीट की ऊँचाई के बीच घटते बढ़ते 3,488 कि॰मी॰ लम्बे पर्वत क्षेत्र, शून्य से भी 45 डिग्री नीचे के पारे में चिलचिलाती सर्दीली जगहों, अथाह घाटियों, दुर्गम गड्ढों, अंधियारी नदियों, खतरनाक ग्लेशियरों, पथरीली ढालों और अदृश्य प्राकृतिक खतरों के बीच आईटीबीपी के जवान और अधिकारी अपने सेवा काल का एक बड़ा हिस्सा बिताते हैं। यह काराकोरम दर्रे (जम्मू कश्मीर में तिब्बत तक व्यापार का पुराना मार्ग) से अरुणाचल प्रदेश में दिफू ला तक विस्तृत है।
आईटीबीपीएफ के चिन्ह में संक्षिप्तता से इसके लोकाचार का वर्णन है यानि, 'बहादुरी और निष्ठापूर्ण प्रतिबद्धता'। एक आटीबीपी जवान अपने नमक के प्रति वफादार, अपने कर्तव्य के प्रति निष्ठावान और इंसानी या प्राकृतिक, किसी भी तरह की कठिन परिस्थिति में अडिग रहता है। वह चीजों में सुधार और उपलब्ध संसाधनों के अधिकाधिक इस्तेमाल के पथ पर चलता है।
बल की भूमिका
इस सेना ने 1965 में भारत पाक संघर्ष में हिस्सा लिया। दुश्मनों से लडकर इसने उन्हें युद्ध क्षेत्र से बाहर भगा दिया, पाकिस्तानी घुसपैठियों और सैनिक बलों को समाप्त करने के लिए तलाशी अभियान को अंजाम दिया और प्रमुख प्रतिष्ठानों को सुरक्षा प्रदान की। 1971 के युद्ध में इसकी दो पलटनों ने श्रीनगर और पुंछ क्षेत्र में घुसपैठियों के ठिकानों के अनेक क्षेत्रों की पहचान/पता लगाने और उन्हें नष्ट करने के विशेष कार्य को अंजाम दिया, इस अभियान के लिए इनकी काफी सराहना हुई।
1978 में राष्ट्रीय आदेशों ने बलों की भूमिका को पुनः परिभाषित किया जिससे इसके मूल स्वभाव में परिवर्तन किया गया। एक बहुआयामी बल बनाने के लिए इसे विविध कार्य सौंपे गए।
अपने दायित्व क्षेत्र में आईटीबीपी आईबी को संरक्षण प्रदान करती है। आईबी के साथ मिलकर यह सीमा पार से होने वाले अपराध और गुप्त सूचनाओं के संकलन, तस्करों और घुसपैठियों से पूछताछ और अन्तरराष्ट्रीय सीमा/एलएसी पर संयुक्त रूप से गश्त भी करती है। संवेदनशील क्षेत्रों में आईटीबीपीएफ सेना के साथ मिलकर काम करती है। शान्ति काल में यह अपने आप को पेशेवर तौर पर और अधिक तैयार और निपुण बनाती है ताकि समय आने पर वास्तविक चुनौतियों से निपटा जा सके।
2003 में मन्त्री समूह की संस्तुति यानि ‘एक सीमा एक बल’ को अंजाम देने के लिए आईटीबीपी को असम और अरुणाचल प्रदेश में भारत-चीन के पूर्वी क्षेत्र का उत्तरदायित्व सौंपा गया था और फलस्वरुप पूर्वोत्तर में युगान्तरकारी रूप से आईटीबीपी प्रविष्ट हुई।
दुर्गम सड़क सम्पर्क के कारण पूर्वोत्तर क्षेत्र में सीमा की रखवाली पश्चिम और मध्य क्षेत्र की रखवाली से कहीं अधिक कठिन है। सीमा की रखवाली के अतिरिक्त यह बल पूर्वोत्तर राज्यों में आन्तरिक सुरक्षा कर्तव्यों का भी निर्वहन करती है। ऊँचाई वाले क्षेत्रों में आईटीबीपी की ऊँची चौकिया अन्य बलों से कहीं आगे हैं। आईटीबीपी के जवानों को हिम-तूफानों, हिम-स्खलनों और भू-स्खलनों का लगातार सामना करना पड़ता है।
अतिरिक्त दायित्व
1982 तक इस सेना की गतिविधियाँ हिमालय तक ही सीमित थीं, लेकिन समय के बदलाव के साथ, इस बल के कर्मियों को अन्य चुनौतियों का सामना करने के लिए भी प्रशिक्षित किया गया। 1982 में आयोजित एशियाड के दौरान आईटीबीपीएफ के जवानों ने बेहद नाज़ुक और साथ ही जोखिम भरे सुरक्षा कर्तव्यों का प्रदर्शन किया। जहां इसके जवानों को विभिन्न स्टेडियमों, अलग-अलग देशों के दल, खेल गाँव परिसर और विभिन्न अति विशिष्ट व्यक्तियों की चाक-चौबन्द सुरक्षा का जिम्मा सौंपा गया था।
कठिन कार्य के लिए जवानों का प्रशिक्षण
प्रारम्भिक चरणों में इस बल को सौंपे गए कार्य के कारण इसकी भूमिका वन्य और हिमालय के प्राकृतिक क्षेत्रों तक ही सीमित थी। जवानों को दिए जाने वाले उपयुक्त प्रशिक्षण के कारण सीमा पार से होने वाली विरोधी गतिविधियों से निपटना इतना दुष्कर नहीं था लेकिन ऐसे दुर्गम क्षेत्रों में स्वयं के अस्तित्व को बनाए रखना सबसे अधिक चुनौतिपूर्ण है।
इसी कारण हिमालय के ऊँचाई वाले क्षेत्रों में तैनाती से पहले बल के जवानों को पहाड़ो की चढ़ाई, पर्वतारोहरण और पर्वत पर युद्ध के तरीकों से सम्बन्धित प्रशिक्षण दिया जाता है। उन्हें अच्छा सिपाही बनाने के लिए गुरिल्ला युद्ध का अभ्यास कराया जाता है।
नागरिक कार्यक्रम
सीमा के लोगों को सुरक्षा की भावना प्रदान करने और वहाँ के लोगों का दिल और दिमाग जीतने के लिए आईटीबीपी के जवान दूरस्थ सीमा क्षेत्रों में सड़कों और पुलों के निर्माण / मरम्मत के साथ ही प्राकृतिक आपदा के समय उनकी मदद, चिकित्सा और पशु चिकित्सा के लिए शिविरों का आयोजन करते हैं। एक उदार बल के रूप में आईटीबीपी स्थानीय सीमा जनता के साथ सौहार्दपूर्ण सम्बन्ध बनाए रखता है।
भारत-चीन सीमा पर दूरस्थ और दुर्गम गांवो के विकास और वहाँ आवश्यक विकासात्मक गतिविधियों तथा बुनियादी चिकित्सा सुविधा प्रदान करने के लिए आईटीबीपी ने एक व्यापक कार्यक्रम शुरू किया है। श्रमदान और स्थानीय अधिकारियों की सहायता से आईटीबीपी विभिन्न क्षेत्रों जैसे सार्वजनिक स्वच्छता और सफाई, प्रौढ़ और बच्चो की शिक्षा, आवधिक चिकित्सा शिविरों के संचालन, पेयजल, विद्युतिकरण और बुनियादी तन्त्र के निर्माण के लिए सक्रिय है।
आईटीबीपी ने लद्दाख में बहुत से ग्रामीण टेलिफोन एक्सचेंजों को खोला है और इसकी बहुत से ऊंचाई वाली चौकी उपग्रह टेलीफोन से जुडी है। आईटीबीपी के जवान और स्थानीय लोग नाममात्र की दर पर इस सुविधा का प्रयोग कर सकते हैं। लेह में पिछले वर्ष हुए भू-स्खलन और बादल फटने के दौरान आईटीबीपी के जवान प्रभावित इलाकों में राहत और पुनर्वास कार्य में सबसे पहले आगे आए थे। इन्होंने राहत शिविरों की स्थापना की और संकंट में घिरे लोगों को राहत देने के लिए चिकित्सा शिविर भी लगाया। आईटीबीपी के इन कार्यों के लिए बल को स्थानीय लोगों की सराहना प्राप्त हुई।
खेल
आईटीबीपी के जवानों ने विभिन्न खेलों में भी उत्कृष्ट प्रदर्शन किया है। अन्तरराष्ट्रीय पर्वतारोहण में इसने अपनी मिसाल स्थापित की है। ऐवरेस्ट (5 बार) और कंचनजंगा की चोटियों सहित इस बल ने 165 से भी अधिक विश्वस्तरीय चोटियों पर तिरंगा लहराया है। भारत का सर्वोच्च शिखर नन्दा देवी, हिमालय में माउण्ट कामेत और ईरान और अमेरिका की पर्वत चोटियाँ भी इस सूची में शामिल है। इस बल के लिए वह बेहद गर्व का क्षण था जब 10 और 12 मई 1992 को एक महिला पुलिस अधिकारी समेत आठ पर्वतारोहिओं ने माउण्ट एवरेस्ट के ऊपर चढ़ाई कर इतिहास बनाया।
स्कीइंग इसकी विशिष्टता है। वर्षों से इस खेल में राष्ट्रीय चैम्पियन रहे आईटीबीपी ने 1981 में कामेत की चोटी से नीचे की ओर सर्वप्रथम स्कीइंग दर्ज की। पूर्व में आईटीबीपी के स्की खिलाडियों ने मई 1997 में त्रूशूर (23360 फीट) और अप्रैल 1978 में केदार की चोटी (24410 फीट) से नीचे की ओर स्कीइंग की। स्कीइंग में राष्ट्रीय चैम्पियन आईटीबीपी ने कई बार अपने इस खिताब को बचाया है और शीतकालीन ओलम्पिक खेलों ओर एशियाई शीतकालीन खेलों में दो बार भारत का प्रतिनिधित्व किया है।
रिवर राफ्टिंग एक अन्य क्षेत्र है जहाँ आईटीबीपी के जवानों ने अपनी विशिष्ट पहचान अंकित की है। 1991 में अरुणाचल प्रदेश के जैलिंग से बांग्लादेश की सीमा तक ब्रह्मपुत्र नदी की धाराओं में इसने 1100 कि॰मी॰ लम्बा सफर तय किया। पिछले 200 वर्षों में कोई अन्य इस उपलब्धि को हासिल करने का साहस नहीं कर पाया है। इसके जवानों को अण्टार्कटिका के वैज्ञानिक अभियान का हिस्सा बनने की दुर्लभ विशिष्टता भी प्राप्त है। हर वर्ष आईटीबीपी अण्टार्कटिका के वैज्ञानिक अभियान के हर सदस्य को प्रशिक्षण देता हैं।
जॉन एवं लॉरेना बोबिट
जॉन वेन बोबिट और लोरेना बोबिट एक शादीशुदा कपल थे, जिनकी शादी १८ जून १९८९ को हुई थी।
वे १९८९ में शुरखियों में आ गए जब लोरेना ने अपने पति का लिंग नींद में काट दिया। लिंग को बाद में सर्जरी द्वारा फिर से जोड़ दिया गया।
यह घटना 23 जून, 1993 को Manassas, वर्जीनिया में हुई और इस घटना का कानूनी मामला 1993 एवं 1994 में चला।
इसके बाद लोरेना वहां से अपने पति के कटे हुए लिंग के साथ अपनी कार में चली गई। कुछ देर बाद उसने लिंग को एक खेत में फेंक दीया। अंत में वो रुकी और उसने ९११ को कॉल किया। जॉन के लिंग को एक व्यापक खोज के बाद ढूंढ लिया गया और लिंग को फिर से अस्पताल में जोड़ दिया गया। ऑपरेशन में साड़े नों घंटे लगे।
बंगलौर एक्स्प्रेस 7085
बंगलौर एक्स्प्रेस 7085  भारतीय रेल द्वारा संचालित एक मेल एक्स्प्रेस ट्रेन है। यह ट्रेन सिकंदराबाद जंक्शन रेलवे स्टेशन (स्टेशन कोड:SC) से 06:40PM बजे छूटती है और बंगलौर सिटी जंक्शन रेलवे स्टेशन (स्टेशन कोड:SBC) पर 07:10AM बजे पहुंचती है। इसकी यात्रा अवधि है 12 घंटे 30 मिनट।
अखाड़ा
अखाड़ा शब्द दो अलग-अलग अर्थों में प्रयुक्त होता है-
अखाड़ा प्राचीनकाल में भारत के साधु-सन्तों का एक ऐसा समूह होता था जो संकट के समय में राजधर्म के विरुद्ध परिस्थितयों में, राष्ट्र रक्षा और धर्म रक्षा के लिए कार्य करता था। इस प्रकार के संकट से राष्ट्र और धर्म दोनो की रक्षा के लिए अखाड़े के साधु अपनी अस्त्र विद्या का उपयोग भी किया करते थे। इसी लिए अखाड़े के अन्तर्गत पहलवानों के लिए एक मैदान होता था जिसमें सभी अखाड़े के सदस्य शरीर को सुदृढ़ रखने और संकट के समय में सुरक्षा की दृष्टि से खुद को एक से बढ़कर एक दाँव-पेच का अभ्यास किया करते थे। साथ ही अस्त्र विद्या भी सीखते थे। वर्तमान समय में भी अखाड़े होते हैं जो आज भी राष्ट्र को संकट में आने पर ज्ञान आदि से लोगों को सही राह पर लाने के लिए तत्पर रहते हैं।
भारत के सबसे विशाल मेले कुम्भ में ये अखाड़े पूरी तन्मयता से आज भी सम्मलित होते हैं और शाही स्नान किया करते है। इन अखाड़ों का एक अध्यक्ष होता जिसका चुनाव एक जटिल प्रक्रिया के अधीन होता है।
कुल 14 अखाड़े हैं- 1. श्री पंचायती अखाड़ा महानिर्वाणी- दारागंज प्रयाग (उत्तर प्रदेश)
2. श्री पंच अटल अखाड़ा- चैक हनुमान, वाराणसी (उत्तर प्रदेश)
3. श्री पंचायती अखाड़ा निरंजनी- दारागंज, प्रयाग (उत्तर प्रदेश)
4. श्री तपोनिधि आनन्द अखाड़ा पंचायती- त्रम्केश्वर, नासिक (महाराष्ट्र)
5. श्री पंचदशनाम जूना अखाड़ा- बाबा हनुमान घाट, वाराणसी (उत्तर प्रदेश)
6. श्री पंचदशनाम आह्वान अखाड़ा- दशस्मेव घाट, वाराणसी (उत्तर प्रदेश)
7. श्री पंचदशनाम पंच अग्नि अखाड़ा- गिरीनगर, भवनाथ, जूनागढ़ (गुजरात) 8. श्री दिगम्बर अनी अखाड़ा- शामलाजी खाकचौक मन्दिर, सांभर कांथा (गुजरात)
9. श्री निर्वानी आनी अखाड़ा- हनुमान गादी, अयोध्या (उत्तर प्रदेश)
10. श्री पंच निर्मोही अनी अखाड़ा- धीर समीर मन्दिर बंसीवट, वृन्दावन, मथुरा (उत्तर प्रदेश)
11. श्री पंचायती बड़ा उदासीन अखाड़ा- कृष्णनगर, कीटगंज, प्रयाग (उत्तर प्रदेश)
12. श्री पंचायती अखाड़ा नया उदासीन- कनखल, हरिद्वार (उत्तराखण्ड)
13. श्री निर्मल पंचायती अखाड़ा- कनखल, हरिद्वार (उत्तराखण्ड)
14. अन्तरराष्ट्रीय जगतगुरु दसनाम गुसांई गोस्वामी एकता अखाड़ा परिषद, दिल्ली (गृहस्थ दसनामी गोस्वामी गुसांई का सबसे बड़ा, सामाजिक अखाड़ा )
"पारम्परिक" अखाड़ा के विन्यास और निर्माण की बारीकी से एक मुक्केबाजी की अंगूठी होती है, हालाँकि कुश्ती की अंगूठी में तीन अंगूठी रस्सियां ​​होती हैं, जो मानक मुक्केबाजी रिंग से भी कम होती हैं। [1] इसके अलावा, अंगूठी के रस्सियों को उनके मिडपॉइंट पर एक साथ टिथर नहीं किया जाता है, उन्हें मुक्केबाजी रस्सियों की तुलना में कम तना हुआ है। अधिकांश (यदि सभी नहीं) कुश्ती के छल्ले मुक्केबाजी के छल्ले की तुलना में पैडिंग और सदमे अवशोषित निर्माण के तरीके में अधिक शामिल हैं, हालाँकि यह प्रमोटर की वरीयताओं के अनुसार भिन्न होता है।
कुश्ती के छल्ले आम तौर पर एक ऊँचा इस्पात किरण और फोम पैडिंग और एक कैनवास चटाई द्वारा कवर लकड़ी के फलक चरण से बना होते हैं, नीचे के देखने से दर्शकों को रोकने के लिए ऊंचे पक्षों के साथ एक कपड़े स्कर्ट के साथ कवर किया जाता है। अंगूठी के चारों ओर तीन अंगूठी रस्सियां ​​हैं पदोन्नति के आधार पर, इन टुकड़ों का निर्माण अलग है; कुछ लोग, जैसे डब्ल्यूडब्ल्यूई, टेप में लपेटे जाने वाले प्राकृतिक फाइबर रस्सियों का उपयोग करते हैं, दूसरों को रबड़ नली में बँधे हुए इस्पात केबल्स का इस्तेमाल होता है। [2] ये रस्सियों को टर्नबकल्स द्वारा ऊपर रखा गया और तनाव हो गया, जो बदले में, इस्पात बेलनाकार ध्रुवों पर लटका, रिंग पोस्ट अंगूठी में आने वाले टर्नबकल्स की छोरें आमतौर पर भारी संख्या में गद्देदार होती हैं, या तो अमेरिका में, या तीनों के लिए एक बड़े पैड के साथ एक बॉक्सिंग रिंग जैसा, जैसा कि न्यू जापान प्रो-कुश्ती के रूप में है। आम तौर पर आसपास के किनारे के आसपास स्टील के दो सेट (अंगूठी के दोनों तरफ एक) होते हैं जो कुछ पहलवान अंगूठी में प्रवेश करने और बाहर निकलने के लिए उपयोग करते हैं। रिंग के सभी हिस्सों को अक्सर विभिन्न आक्रामक और रक्षात्मक चाल के भाग के रूप में उपयोग किया जाता है।
संयोजक रोधिका
संयोजक रोधिका एक प्रमुख सागरीय जल कृत निक्षेपात्मक स्थलरुप हैं। जब अपतटीय रोधिका शिर्ष स्थलों से जुड़ जाती है तो निर्मित होने वाली रोधिका को सयोजी रोधिका कहते है तथा इसके अंदर भरे जल को लैगून झील कहते है । उदहारण के लिए चिलका की लैगून झील
नलचम्पू
नलचम्पू एक चम्पूकाव्य है जिसके रचयिता त्रिविक्रम भट्ट हैं। संस्कृत साहित्य में चम्पूकाव्य का प्रथम निदर्शन इसी ग्रन्थ में हुआ है। इसमें चंपू का वैशिष्ट्य स्फुटतया उद्भासित हुआ है।
बालवाटिका
बालवाटिका पूर्व-प्राथमिक स्तर का एक खेल आधारित शिक्षण कार्यक्रम है। मुख्य रूप से इसका निर्माण पहली कक्षा से भी पूर्व की अवस्था वाले बच्चों के लिए किया गया है। इसके अंतर्गत बच्चों को खेल-खिलौनों से संबंधित गतिविधियों की सहायता से शिक्षा दी जाएगी।
नलचम्पू
दक्षिण भारत के राष्ट्रकूटवंशी राजा कृष्ण (द्वितीय) के पौत्र, राजा जगतुग और लक्ष्मी के पुत्र, इंद्रराज (तृतीय) के आश्रय में रहकर त्रिविक्रम ने इस रुचिर चंपू की रचना की थी। इंद्रराज का राज्याभिषेक वि॰सं॰ 972 (915 ई.) में हुआ था और उनके आश्रित होने से कवि का भी वही समय है- दशम शती का पूर्वार्ध। इस चंपू के सात उच्छ्वासों में नल तथा दमयंती की विख्यात प्रणयकथा का बड़ा ही चमत्कारी वर्णन किया गया है। काव्य में सर्वत्र शुभग संभग श्लेष का प्रसाद लक्षित होता है।
के॰आर॰पी॰ प्रभाकरन
के॰आर॰पी॰ प्रभाकरन भारत की सोलहवीं लोकसभा में सांसद हैं। 2014 के चुनावों में इन्होंने तमिलनाडु की तिरुनेलवेली सीट से ऑल इण्डिया अन्ना द्रविड़ मुनेत्र कड़गम की ओर से भाग लिया।
बायजूस
बायजूस एक भारतीय बहुराष्ट्रीय शैक्षिक प्रौद्योगिकी कंपनी है, जिसका मुख्यालय बैंगलोर, भारत में है। इसकी स्थापना 2011 में बायजू रवींद्रन और उनकी पत्नी दिव्या गोकुलनाथ ने की थी। बायजूस दुनिया की सबसे मूल्यवान एजुकेशन टेक्नोलॉजी कंपनी है।  जून 2021 तक, बायजूस की कीमत 1000 ₹ आंकी गई है। बायजूस, जो एक लर्निंग ऐप है, जिसे थिंक एंड लर्न प्राइवेट लिमिटेड द्वारा विकसित किया गया है
2011 में, रवींद्रन और उनकी पत्नी ने  KG से 12वी  कक्षा सेगमेंट के साथ साथ  प्रतियोगिता परीक्षाओं के लिए   ऑनलाइन वीडियो-आधारित शिक्षण कार्यक्रमों की पेशकश करने वाले अपने छात्रों की मदद से एक शैक्षिक कंपनी की स्थापना की।
2012 में, थिंक एंड लर्न ने डेलॉइट टेक्नोलॉजी फर्स्ट 50 इंडिया और डेलॉइट टेक्नोलॉजी फर्स्ट 500 एशिया पैसिफिक रेटिंग दोनों में प्रवेश किया और तब से वहां मौजूद है।
अगस्त 2015 में, 4 साल के विकास के बाद, फर्म ने बायजू: द लर्निंग ऐप लॉन्च किया।
बायजूस विश्व में सबसे ज्यादा प्रसिद्ध और भरोसेमंद प्लेटफॉर्म के तौर पर अपनी पहचान बना चुका है जिसके ब्रांड एंबेसडर के तौर पे भारत देश के जाने माने सुप्रसिद्ध अभिनेता शाहरुख खान हैं।
कैन यमन
कैन यमन ( तुर्की: [dʒan jaˈman] ; जन्म 8 नवंबर 1989) एक तुर्किश अभिनेता है। उन्हें 2018 में एक रोमांटिक कॉमेडी में सर्वश्रेष्ठ अभिनेता के लिए गोल्डन बटरफ्लाई अवार्ड मिला और साथ ही 2019 में एर्केन्सी कुस के साथ-साथ म्यूरेक्स डी में उनकी भूमिका के लिए भी गोल्डन बटरफ्लाई अवार्ड मिला था। उन्हें रोमांटिक कॉमेडी श्रृंखला बे यानलिस  में भी उनकी भूमिका के लिए गोल्डन बटरफ्लाई अवार्ड् मिला। यमन ने टीवी शो गोनुल इजलेरी, इनादिना अस्क, हांगीमिज सेवमेदिक और डोलूनेय में भी अभिनय किया। उन्होंने 7वीं जीक्यू मैन ऑफ द ईयर अवार्ड 2019 के साथ-साथ उनकी धर्मार्थ पहलों के लिए कई अंतरराष्ट्रीय पुरस्कार भी जीते।
प्रारंभिक जीवन
यमन का जन्म 8 नवंबर 1989 को इस्तांबुल, तुर्की में हुआ था। उनके नाना कोसोवो से है जो कोसोवो-अल्बानियाई हैं। उनकी दादी उत्तर मैसेडोनिया से अल्बानियाई हैं। वह फुटबॉल कोच फुअत यमन के भतीजे हैं। यमन की कम उम्र से ही दादी-नानी वित्तीय कठिनाइयों के कारण उसके पालन-पोषण और देखभाल में शामिल थीं, जो उनकें माता-पिता ने अनुभव किया था। यमन जब पांच साल के थे तब उनके माता-पिता का तलाक हो गया था।
करियर
यमन ने 2014 में गोनुल इजलेरी से अपने करियर की शुरुआत की। उन्होंने 2015 में इनादिना अस्क में अभिनय किया और 2016 में हांगीमिज सेवमेदिक में अभिनय किया। उनके करियर की सफलता 2017 में डोलूनेय श्रृंखला के साथ आई।
उन्होंने 2018 से 2019 तक डेमेट ओज्डेमीर के साथ तुर्कीश रोमांटिक कॉमेडी श्रृंखला एर्केन्सी कुस (डेड्रीमर) में "कैन डिविट" की मुख्य भूमिका निभाई।
यमन ने तुर्कीश लघु श्रृंखला बे यानलिस में ओज़गुर अतासोय की मुख्य भूमिका निभाई। इस श्रृंखला का निर्माण गोल्ड फिल्म द्वारा किया गया था जिसका निर्देशन डेनिज़ योरुलमेज़र ने किया था, जिसमें असली ज़ेंगिन और बानू ज़ेंगिन टाक की पटकथा है। इसका प्रीमियर जून 2020 में फॉक्स पर हुआ था। इस सीरीज के लिए यमन को लतम प्रोडू अवार्ड्स 2020 में विदेशी सीरीज में सर्वश्रेष्ठ अभिनेता के लिए नामांकित किया गया था।
दिसंबर 2020 में, उन्होंने एक इतालवी प्रोडक्शन कंपनी लक्सवीड के साथ सैंडोकन नामक एक श्रृंखला के लिए एक समझौता किया, जिसमें उपन्यास के नायक के बारे में बताया जाएगा। वह कंपनी के मालिक लुका बर्नबेई के साथ आरटीएल रेडियो पर अतिथि थे और उन्होंने घोषणा की कि वे एक नई श्रृंखला परियोजना पर सहमत हुए हैं। [8]
मार्च 2021 में, वह इतालवी टीवी श्रृंखला चे डियो सी अयुति में एक अतिथि थे, जिसमें उन्होंने गीनो का किरदार निभाया था। उन्होंने टीवी श्रृंखला वियोला कम इल मारे में फ्रांसेस्का चिलेमी के साथ मुख्य भूमिका साझा की, जिसकी शूटिंग सितंबर 2021 में शुरू हुई और उन्होंने फ्रांसेस्को डेमिर का किरदार निभाया।
कैन यमन जनवरी 2022 में कैनल 5 के चैरिटी कार्यक्रम चे पोस्टा पर्टे के अतिथि थे। कैन यमन द्वारा उपस्थित चे पोस्टा पर्टे कार्यक्रम ने दर्शकों की संख्या का रिकॉर्ड तोड़ दिया। कार्यक्रम को स्पेन, पुर्तगाल , हंगरी , बुल्गारिया और चेक गणराज्य में टीटी सूची में शामिल किया गया था । कैन यमन ने इस प्रोग्राम से 100 हजार यूरो कमाए।
वह टीवी श्रृंखला एल टर्को में हसन बलबन का किरदार निभाएंगे, जो जल्द ही डिज्नी+ प्लेटफॉर्म पर प्रकाशित होगी ।
कजाखस्तान ओलंपिक विवरण
कजाकिस्तान ने पहली बार ओलंपिक खेलों में 1994 में एक स्वतंत्र राष्ट्र के रूप में भाग लिया, और तब से एथलीटों ने हर गेम में प्रतिस्पर्धा करने के लिए भेजा है। सोवियत संघ के विघटन से पहले, कजाख एथलीटों ने ओलंपिक में सोवियत संघ के हिस्से के रूप में हिस्सा लिया, और 1992 में यूनिफाइड टीम का भी हिस्सा था।
कज़ाख एथलीटों ने ग्रीष्मकालीन ओलंपिक खेलों में कुल 60 पदक और शीतकालीन ओलंपिक खेलों में 7 अन्य जीते हैं।
कजाखस्तान की राष्ट्रीय ओलंपिक समिति 1990 में बनाई गई थी और 1993 में मान्यता प्राप्त हुई थी।
जापानी भाषा
जापानी भाषा (जापानी : 日本語 नीहोंगो) जापान देश की मुख्यभाषा और राजभाषा है। द्वितीय महायुद्ध से पहले कोरिया, ताइवान और साख़ालिन में भी जापानी बोली जाती थी। अब भी कोरिया और फार्मोसा में जापानी जाननेवालों की संख्या पर्याप्त है, परंतु धीरे -धीरे उनकी संख्या कम होती जा रही है। भाषाविद् इसे 'अश्लिष्ट-योगात्मक भाषा' मानते हैं। जापानी भाषा चीनी-तिब्बती भाषा-परिवार में नहीं आती। भाषाविद् इसे स्वयं के जापानी भाषा-परिवार में रखते हैं (कुछ इसे जापानी-कोरियाई भाषा-परिवार में मानते हैं)। ये दो लिपियों के मिश्रण में लिखी जाती हैं : कांजी लिपि (चीन की चित्र-लिपि) और काना (लिपि) (अक्षरी लिपि जो स्वयं चीनी लिपि पर आधारित है)। इस भाषा में आदर-सूचक शब्दों का एक बड़ा तंत्र है और बोलने में "पिच-सिस्टम" ज़रूरी होता है। इसमें कई शब्द चीनी भाषा से लिये गये हैं।
जापानी भाषा किस भाषा कुल में सम्मिलित है इस संबंध में अब तक कोई निश्चित मत स्थापित नहीं हो सका है। परंतु यह स्पष्ट है कि जापानी और कोरियाई भाषाओं में घनिष्ठ संबंध है और आजकल अनेक विद्वानों का मत है कि कोरियाई भाषा अलटाइक भाषाकुल में सम्मिलित की जानी चाहिए। जापानी भाषा में भी उच्चारण और व्याकरण संबंधी अनेक विशेषताएँ है जो अन्य अलटाइक भाषाओं के समान हैं परंतु ये विशेषताएँ जापानी भाषा को अलटाइक भाषाकुल में डालने के लिए काफ़ी नहीं हैं। हाइकु इसकी प्रमुख काव्य विधा है।
प्राचीन काल (8 वीं शताब्दी तक)
जापानी भाषा कब से आरंभ होती है इस संबंध में प्रमाण न होने के कारण निश्चित रूप से कुछ बताया नहीं जा सकता। तीसरी शताब्दी में लिखी गई एक चीनी पुस्तक में जापान के कुछ स्थानों और लोगों के नाम मिलते हैं जिनसे अनुमान किया जा सकता है कि उस समय जापानी भाषा का विकास हो चुका था। 7 वीं-8वीं शताब्दी मे जापानी लोगों ने चीनी भाषा और लिपि सीखी और चीनी भाषा में इतिहास, भूगोल आदि लिखे गए। धीरे धीरे चीनी लिपि में जापानी भाषा लिखने का उपाय खोज निकाला गया। जापान में सबसे पुरानी कविताओं का संग्रह मानयोश्यू (लग. 778 ई.) इसी उपाय से लिखा गया था। चीनी भाषा के शब्द एकमात्रिक होते हैं। इस कारण उसके एक-एक लिपिचिह्न (शब्द) से जापानी भाषा का उच्चारण प्रकट करना अत्यंत सरल था। इस प्रकार की लिपियों को "मान्यो" लिपि कहते हैं। इन लिपियों के अध्ययन से ज्ञात हुआ है कि उस समय की जापानी भाषा में आठ प्रकार के स्वर और शब्दों में स्वर अनुरूपता होती थी। अब भी कोकोरो (हृदय), अतामा (सिर) आदि शब्दों की भाँति एक ही स्वर से बने अनेक शब्द है।
उत्तर प्राचीन काल (9-12 वीं शताब्दी)
चीन के साथ गमनागमन बंद हो जाने के कारण जापान की अपी संस्कृति का विकास हुआ। भाषा में स्वर अनुरूपता का लोप हो गया और स्वरों की संख्या केवल पाँच रह गई। चीनी लिपि-चिह्नों को सरल करके जापान की अपनी दो प्रकार की लिपियाँ "हिरागाना" और "काताकाना" बन गईं। हिरागाना चीनी लिपि को सरल करके बनाई गई। आरंभ में यह लिपि विशेषतया स्त्रियों में लोकप्रिय हुई। चीनी लिपि को न मिलाकर केवल उसी लिपि में भाषा लिखी जाती थी। काताकाना चीनी भाषा में लिखी पुस्तक को जापानी की भाँति पढ़ने की दृष्टि से बनाई गई। प्राय: चीनी लिपि चिह्न का एक भाग लेकर उसका निर्माण हुआ था। आरंभ से ही यह लिपि चीनी लिपियों के साथ मिलाकर लिखी जाती थी। इस समय चीन के माध्यम से जापान में संस्कृत भाषा और लिपि का अध्ययन भी आरंभ हो गया था। नई जापानी लिपियों की वर्णमाला संस्कृत की वर्णमाला के अनुकरण में बनाई गई। (9-10 वीं शताब्दी) इस समय का राजनीतिक केंद्र पश्चिमी जापान था। पूर्वी जापान के सैनिकों के आने से भाषा में विशेषकर उच्चारण में परिवर्तन आ गया।
मध्य काल (13-16 वीं शताब्दी)
इस समय सेनापतियों की शक्ति बढ़ गई और कुछ समय तक तोक्यो के निकट कामाकुरा राजनीतिक केंद्र रहो। इस काल में अनेक लड़ाइयाँ होने के कारण प्राचीन भाषा की परंपरा टूटने लगी और उच्चारण तथा व्याकरण मे बड़ा परिवर्तन आ गया।
इस काल के अंतिम भाग में यूरोप के लोग लगे और ईसाई मत के प्रसार के उद्देश्य से उन्होंने जापानी भाषा का अध्ययन किया। उनके लिखे व्याकरण और शब्दकोश उपलब्ध हैं। उनकी लिखी अनेक पुस्तकों से उस समय की जापानी भाषा का हाल अच्छी भाँति जाना जाता है।
इसी समय छपाई का विकास हुआ और बौद्ध धर्म, कनफ़्यूचीवाद, में भी चिकित्सा शास्त्र आदि की पुस्तकें छापी गई। परंतु चीनी भाषा में लिखी पुस्तकें अधिक छापी गईं और जापानी में लिखी पुस्तकों की संख्या कम रही। इस काल तक प्राचीन भाषा का काल कह सकते हैं; परंतु इस समय के अंत में भाषा का रूप बदलकर आधुनिक भाषा का रूप धारण करने लगा।
पूर्व आधुनिक काल (17-19 वीं शताब्दी)
इस प्रकार में सम्राट् के स्थान पर तोकुगावा परिवार के लोग राज्य करने लगे, तोक्यो राजधानी हो गया तथा जागीरदारी पद्धति दृढ़ हो गई। आरंभ में ओसाका सांस्कृतिक केंद्र था परंतु 18 वीं शताब्दी के अंतिम भाग से "एदो" (आजकल का तोक्यो) सांस्कृतिक केंद्र बना। साहित्य अधिकतर एदो की बोली में ही लिखा जाने लगा। देश जागीरों में विभाजित होने के कारण और लोगों के जागीरों के बाहर आने जाने का अवसर बहुत कम होने के कारण इस काल में अनेक बोलियों का विकास हुआ। उच्चारण आधुनिक भाषा की भाँति हो गया और व्याकरण में क्रिया के रूपपरिवर्तन के नियमों का सरल होना प्रारंभ हुआ। आरंभ में एदो में भिन्न भिन्न बोलियाँ बोलनेवाले इकट्ठे हुए थे परंतु धीरे धीरे एदो नगर की अपनी बोली का विकास हुआ। यह और भी विकसित होकर आजकल की सर्वमान्य भाषा बन गई है। इस समय प्राचीन जापानी भाषा तथा साहित्य का अध्ययन बहुत अधिक किया जाने लगा। इस समय से हिराकाना में चीनी लिपियों को अधिक मिलाकर लिखने की पद्धति पसंद की जाने लगी।
आधुनिक काल (20 वीं शताब्दी)
इस काल में सम्राट् स्वयं राज्य करने लगे ओर तोक्यो राजधानी बना। यहाँ की बोली सर्वमान्य भाषा मानी जाने लगी। यूरोप के साथ संपर्क स्थापित हुआ तथा यूरोप के अनेक शब्द चीनी लिपि में अनुदित होकर जनसाधारण में प्रचलित होने लगे। चीनी लिपियों के अत्यधिक प्रयोग में आ जाने के कारण एक ही उच्चारणवाले अनेक शब्द बन गए। यूरोप के साहित्य के अनुवाद से भाषा में नई शैलियों का विकास हुआ। 1887 से बोलचाल की भाषा में साहित्य शीघ्रता के साथ लोकप्रिय होता गया। ज्ञान विज्ञान की पुस्तकें अब तक की लेखन शैली में ऊपर से नीचे की ओर लिखी जाने के बदले बाईं से दाईं ओर लिखी जाने लगीं। यह प्रवृत्ति आजकल और भी बढ़ रही है और द्वितीय महायुद्ध के बाद सरकारी आज्ञापत्र भी बाईं से दाईं ओर लिखे जाते हैं।
अब पत्रपत्रिका, रेडियो, टेलिविजन आदि साधनों से सर्वसामान्य भाषा का प्रचार अत्यंत तीव्रगति से बढ़ रहा है और देश के कोने कोने में तोक्यो की बोली समझी तथा बोली जाने लगी।
मेजि काल के आरंभ में अधिक प्रयोग में आई चीनी लिपियों को कम करना, चीनी लिपि को लघु रूप में लिखना, हिराकाना और काताकाना के प्रयोग में एकरूपता से आना, रोमन लिपि प्रयोग का अध्ययन करना आदि आदि उपायों से भाषा को यथासंभव सरल बनाने के लिये प्रयत्न किया जा रहा है। 1946 में जब जापान का नया संविधान हिराकाना और चीनी लिपियों को मिलाकर लिखा गया था उस समय से प्राय: समस्त पत्रपत्रिकाओं में भी यही उपाय अपनाया जा रहा है। विदेशी शब्दों के उच्चारण की नकल करते समय काताकाना का प्रयोग होता है। कुछ लोग टाइपराइटर के लिये काताकाना का प्रयोग करते हैं परंतु यह अब तक लोकप्रिय नहीं हो सका है।
बोलियाँ
जापानी समाज में भारतीय समाज जैसी विशेषताओं के होने तथा भाषा के बहुत पुरानी होने के कारण जापानी भाषा में अनेक बोलियाँ हैं। जिन में मुख्य क्यूश्यू है। पश्चिमी जापान तथा पूर्वी जापान की बोलियो में, विशेषकर उनके उच्चारण में स्पष्ट अंतर है। मेजि काल से शिक्षा के प्रचार के कारण हर क्षेत्र में सर्वमान्य भाषा तोक्यो की बोली, समझी जाती है। क्षेत्रीय बोलियों के अतिरिक्त पेशे, स्त्री पुरुष, उच्च वर्ग निम्न वर्ग आदि के भेद से भिन्न भिन्न बोलियाँ बोली जाती हैं। ऊपर के हर प्रकार के भेदों के साथ साथ प्रत्येक जापानी को सुनानेवाले के बड़े छोटे के भेदों के साथ साथ प्रत्येक जापानी को सुननेवाले के बड़े छोटे के भेद से तीन प्रकार की शैली में बोलना पड़ता है। अपने से छोटे या बराबर के लोगों से बोलते समय दा (है) प्रकार का वाक्य, कुछ बड़े से बोलते समय देसु प्रकार का तथा बहुत आदर से बातें करते समय गोजाइमासु (है) प्रकार का वाक्य बनाना पड़ता है। लिखित भाषा में भी अरू (साधारण) और अरिमासु (आदर - सूचक) दोनों शैलियाँ हैं।
उभयाग्र रोधिका
उभयाग्र रोधिका एक प्रमुख सागरीय जल कृत निक्षेपात्मक स्थलरुप हैं।
जापानी भाषा
उच्चारण
व्यंजन : सदा स्वर के साथ होकर उच्चरित होने के कारण केवल व्यंजन प्रकट करनेवाली लिपि नहीं है। व्यंजन स्वर वाली लिपि निम्नलिखित है :
का कि कु के को क्या क्यु क्यो
गा गि गु गे गो ग्या ग्यु ग्यो
सा शि सु से सो शा शु शो
ज़ा जि ज़ु ज़े ज़ो ज़्या ज़्यु ज़्यो
दा दे दो
ना ञि नु ने नो ञा ञु ञो
हा हि फ़ु हे हो ह्या ह्यु ह्यो
मा मि मु मे मो म्या म्यु म्यो
(1) सघोष के लिये विशेष लिपि चिह्न नही हैं। अघोष लिपि चिह्न पर ही दो नुकते लगाए जाते हैं।
(2) जब जापानी लिपि बनी, क्या क्यु क्यो जैसे उच्चारण नहीं थे। ये बाद मे चीनी भाषा के प्रभाव से अपनाए गए हैं। इसलिये ये मूल लिपि के बाद छोटे अक्षर लगाकर प्रकट किए जाते हैं। ऊपर लिखित उच्चारण के अतिरिक्त दो और हैं :
(अ) न् या म् के लिये
(आ) जब पक्का, अच्छा जैसा शब्द हो क् च् क् च् को भी एक मात्रा समझते हैं। इस मात्रा की प्रकट करने के लिये छोटे अक्षर त्सु लिखते हैं।
स्वराघात :
जापानी शब्द संगीतात्मक स्वराघात के हैं। स्वराघात के प्रकार बहुत कम हैं। चार मात्रावाले शब्दों में निम्नलिखित केवल चार प्रकार के भेद हैं।
जापानी भाषा में एक ही उच्चारण और विभिन्न अर्थवाले अनेक शब्द हैं। स्वराघात में भी उन शब्दों में भेद बताने की शक्ति नहीं है। कमि (कागज़) और कमि (बाल) के उच्चारण, स्वाराघात में कोई अंतर नहीं है। हम केवल उनकी चीनी लिपि को देखने से ही दोनों का भेद जान सकते हैं। परन्तु यह स्वराघात वाक्य में शब्दसमूह को अच्छी भाँति बताता है।
निवानो सकुरो मो मिन्ना चित्ते शिमत्ता
व्याकरण
वाताशि वा निहोन्गो नो (मैं जापानी भाषा का) बेन्क्यो ओ (अध्ययन) शिते (कर) ओरिमासु (रहा हूँ)
इस प्रकार एक वाक्य में शब्दों का स्थान संयोग से हिंदी से बहुत मिलता है। परंतु जापानी भाषा के संयोगात्मक न होकर योगात्मक होने के कारण कुछ विशेषताएँ ध्यान देने योग्य हैं।
संज्ञा
संज्ञा में विभक्तियों का प्रयोग नहीं होता। वाक्य में संज्ञा का संबंध बताने के लिये सहायक शब्द या सहायक क्रियाएँ लगाई जाती हैं। ऊपर के वाक्य में "मैं" को प्रकट करने के लिये "वाताकुशि" में कोई रूपपरिवर्तन नहीं हुआ है। कर्ता कारक को व्यक्त करने के लिये सहायक शब्द "व" लगाया है। संज्ञा में लिंगभेद नहीं है, परंतु मनुष्य, जानवर आदि चेतन और अचेतन वस्तुओं में कुछ भेद है। संज्ञा के रूप में कोई भेद नहीं होता परंतु बाद में आनेवाली क्रिया में, एकवचन बहुवचन के रूप में भेद आ जाते हैं।
आदर अथवा नम्रता प्रकट करने के लिये संज्ञा में उपसर्ग "ओ" लगाया जाता है।
जैसे : तेगामि ........ पत्र
ओतेगामि ....... आपका पत्र
पुरुषवाचक सर्वनाम
आदरास्पद से, बराबरवाले से, छोटे दर्जे के लोगों से अथवा नम्रता से कहने के लिये भिन्न भिन्न शब्द हैं। इन शब्दों का समुचित प्रयोग करना बहुत कठिन है जैसे मैं के लिये। वाताकुशि हृ विशेषकर स्त्रियाँ कहती हैं। पुरुष भी बड़ों के सामने नम्रता प्रकट करने के लिये इस शब्द का प्रयोग करते हैं।
वाताशि (कुछ बड़ों के सामने)
वशि, बोकु, ओरे, (बराबर अथवा छोटे से)
अताई : छोटी लड़कियाँ
क्रिया
क्रिया में रूपपरिवर्तन होता है। एक शब्द दो या अधिक मात्राओं का होता है1
क्रिया में एक विशेषता मिएरु (दिखाई देना) किकोएरु (सुनाई देना) जैसे शब्द हैं जो केवल अचेतन वस्तुओं के संबंध में प्रयुक्त किए जाते हैं। हिंदी की भाँति संज्ञा में सुरु (करना) लगाकर क्रियाएँ बनाई जाती हैं जैसे-
शिप्पत्सु सुरु (प्रस्थान करना) परंतु इस प्रकार की क्रियाओं के संबंध में एक विशेषता यह है कि जब ऐसी क्रिया वाक्य के अंत में आती है, कभी कभी "सुरु" (करना) लगाकर वाक्य पूर्ण किया जाता है। जैसे रोकुजि किशो। शिचिजि शिप्पत्सु। (छ: बजे उठता हूँ। सात बजे प्रस्थान करता हूँ)।
विशेषण
कुरोई (काला), अकइ (लाल), जैसे इकरांत ओर शिजुकाना (शांत), गेन्किना (स्वास्थ्य), जैसे नकारांत दो प्रकार के शब्द हैं। विशेषणों में भी क्रिया की भाँति रूपपरिवर्तन होता है।
अंक
मनुष्य, जानव आदि जीव जंतु और अचेतन वस्तुओं के गिनने की रीति भिन्न भिन्न है :
सहायक शब्द
सहायक शब्द में रूप परिवर्तन नहीं होता। शब्दों के रूप बहुत छोटे होते हैं हृ अधिकतर एक मात्रावाले। तीन मात्राओं से अधिक लंबे शब्द बहुत कम हैं। ये शब्द हिंदी के संबंधबोधक तथा समुच्चयबोधक शब्द की विभक्ति और क्रियाविशेषण का काम करते हैं।
संबंधबोधक ग ओ नि नो दे पाँ शब्द हैं :
राम ग युकि मसु।
तेगमि ओ योमु
(राम) (जाता) (है)
(पत्र को) (पढ़ता है)
(6 बजे को) (उठता हूँ)
समुच्च्यबोधक कर, (त्त्ठ्ठद्धठ्ठ) ग (ढ़ठ्ठ) केरेदोमो, शि, चार शब्द हैं।
आसा वा हायाइ शि, योरु व ओसोइ शि,
(प्रात:काल को) (सवेरे) (भी) (राम को देर में भी) तइहेन्दा
तकलीफ है (... बहुत सबेरे जाते भी हो और रात को बहुत देर में वापस आते भी हो, बहुत ही तकलीफ होगी)
शब्दसमूह
स्वतंत्र शब्द और परतंत्र शब्द (सहायक क्रिया, सहायक शब्द) में विभाजित होते हैं। परतंत्र शब्द अधिकतर एक से चार मात्राओं के होते है परंतु दो तीन परतंत्र शब्द एक साथ भी लगाए जा सकते है।
स्वतंत्र शब्दों में चार मात्रावाले अधिक हैं और मूल भाग चीनी लिपि में तथा रूप परिवर्तन करनेवाले भाग हिराकाना में लिखे जाते हैं। चीनी लिपियों को अधिक लगाकर बहुत बड़े, बड़े, कभी कभी 10-15 मात्राओं के शब्द भी बनाए जा सकते हैं। परंतु तीन चार मात्राओं के शब्द अधिक पसंद किए जाने के कारण चीनी लिपियों के किसी किसी हिस्से को काटकर लघु शब्द बनाना पसंद किया जाता है, जैसे"निहोन् क्योशोकुइन् कुमिअइ" के स्थान पर "निक्क्योसो" इस प्रकार के अनेक शब्द बनाए जाने के कारण एक ही उच्चारण के एवं अनेक अर्थ प्रकट करनेवाले शब्द बहुत मिलते हैं।
चिट्टॆल (कृष्णा)
चिट्टॆल (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
जापानी भाषा
चीनी शब्द और अन्य विदेशी शब्द
चीनी शब्द अथवा चीनी लिपियों को जोड़कर जापान में बने शब्द जापानी भाषा में अत्यंत महत्व का स्थान रखते हैं। आजकल के समाचारपत्रों में प्रयुक्त शब्दों में से कोई 10 प्रतिशत ऐसे शब्द हैं। चीनी लिपियों में लिखे शब्दों को पढ़ने में एक बड़ी कठिनाई यह है कि एक एक लिपि के लिये तीन भिन्न उच्चारण हैं। कारण यह है कि चीन में "कान" राजकुल, "गो" राजकुल और "तो" राजकुल के शासनकालों में चीनी लिपियों के उच्चारण भिन्न थे और इन तीनों कालों में चीनी भाषा का प्रभाव जापानी भाषा पर पड़ता रहा। इस प्रकार चीनी उच्चारण के अनुसार पढ़ने के लिये तीन भेद हैं। इसके अतिरिक्त जब ये लिपियाँ जापान के अपने मूल शब्दों के लिये प्रयुक्त की जाती हैं ये चीनी लिपियाँ अपने अपने अर्थ के अनुसार जापानी उच्चारण में पढ़ी जाती हैं। इस प्रकार कभी कभी एक चीनी लिपि सात आठ प्रकार से पढ़ी जाती है।
मेजि काल में जब जापान में विदेशियों का प्रभाव पड़ने लगा, क्लब, बकेट, ब्लैंकेट, रोमैंटिक, टोबाको जैसे शब्द या तो उनके उच्चारण को लेकर या उनके अर्थो को लेकर चीनी लिपि में लिखे जाने लगे। परंतु आजकल ऐसे शब्द अधिकतर काताकाना में लिखे जाने लगे हैं। आधुनिक जापानी भाषा में कुल शब्दों के पाँच प्रति शत ऐसे विदेशी शब्द हैं। इन विदेशी शब्दों में उद्योग-व्यवसाय के यंत्रों के नाम, कपड़े आदि रहन-सहन संबंधी शब्द और खेल कूद के शब्द अधिक हैं। इनमें अँग्रेजी और आजकल अमरीकी शब्द सबसे अधिक हैं। चिकित्सा, तत्वज्ञान, पहाड़ों की चढ़ाई के संबंध में जर्मनी से, कला के संबंध में फ्रांसीसी से, संगीत के संबंध में इतालीद से अधिक शब्द लिए गए हैं।
चीनी भाषा को मिलाकर विदेशी शब्दों में रूपपरिवर्तन नहीं होते। जब क्रिया बनानी होती है, ऐसे शब्दों के बाद सुरु (करना) लगाया जाता है, जैसे साइन सुरु (साइन करना, संकेत करना)।
अकाल में सारस
अकाल में सारस  हिन्दी के विख्यात साहित्यकार केदारनाथ सिंह द्वारा रचित एक कविता–संग्रह है जिसके लिये उन्हें सन् 1989 में साहित्य अकादमी पुरस्कार से सम्मानित किया गया।
सत्याग्रह सदन
सत्याग्रह सदन, या सत्याग्रह हाउस, जिसे आमतौर पर गांधी हाउस के रूप में जाना जाता है, जोहान्सबर्ग में स्थित संग्रहालय और अतिथि गृह है। घर महात्मा गांधी का था: उन का यह 1908 से 1909 के बीच निवास स्थान व कार्यस्थल था। यह जोहान्सबर्ग की ऐतिहासिक विरासत के हिस्से के रूप में पंजीकृत है। सत्याग्रह का अर्थ सच्चाई का आग्रह करना होता है। घर गांधी और खुद के लिए वास्तुकार हर्मन कैलनबाक द्वारा डिज़ाइन किया गया था।
इतिहास
गाँधी ने 1893 से 1914 के बीच अपने जीवन के 21 वर्ष दक्षिण अफ़्रीका में व्यतीत किए थे, हालांकि इस अवधि में वे भारत और यूनाइटेड किंगडम का दौरा भी किया करते थे। ऐसा माना जाता है कि गाँधी को नस्लीय भेदभाव के बारे में सबसे पहले वहाँ ज्ञान हुआ, जब उन्हें पिटरमैरिट्ज़बर्ग रेलवे स्टेशन से केवल गोरों के लिए आरक्षित डिब्बे से यात्रा करने के कारण गिरफ्तार कर लिया था।
बंगलौर एक्स्प्रेस 7685
बंगलौर एक्स्प्रेस 7685  भारतीय रेल द्वारा संचालित एक मेल एक्स्प्रेस ट्रेन है। यह ट्रेन कचेगुडा रेलवे स्टेशन (स्टेशन कोड:KCG) से 07:00PM बजे छूटती है और बंगलौर सिटी जंक्शन रेलवे स्टेशन (स्टेशन कोड:SBC) पर 07:10AM बजे पहुंचती है। इसकी यात्रा अवधि है 12 घंटे 10 मिनट।
मुखतला
मुखतला (Mukhathala) भारत के केरल राज्य के कोल्लम ज़िले में स्थित एक नगर है। यह इसी नाम की पंचायत समिति (ब्लॉक) का मुख्यालय भी है।
जनसंख्या
मुखतला की पंचायत समिति क्षेत्र में कई गाँव सम्मिलित हैं और 2011 की भारत जनगणना के अनुसार इस पूरे क्षेत्र की जनसंख्या 1,91,349 थी, जिसमें से 91,574 पुरुष और 99,775 स्त्रियाँ थीं।
एबरडीन की अर्थव्यवस्था
खरीदारी के मामले में स्कॉटलैंड में यह शहर तीसरे स्थान पर है। यूनियन स्ट्रीट और जॉर्ज स्ट्रीट पारंपरिक खरीदारी के इलाके हैं, अब अन्य शॉपिंग केंद्र भी बनाये गये हैं, इनमें सेंट निकोलस एंड बॉन एकॉर्ड तथा ट्रिनिटी शॉपिंग सेंटर उल्लेखनीय हैं। यूनियन स्क्वायर नामक £ 190 मिलियन का एक नया खुदरा केंद्र अक्टूबर 2009 के सितंबर के अंतिम चरण तथा अक्टूबर के प्रारंभ में पूरा हो गया। प्रमुख खुदरा पार्क शहर से दूर हैं, जिनमे बेरीडेन रिटेल पार्क, किटीब्र्युस्टर रिटेल पार्क और बीच बुलवार्ड रिटेल पार्क शामिल हैं।
मार्च 2004 में, एबरडीन को फेयरट्रेड फाउंडेशन की ओर से फेयरट्रेड नगर का अवार्ड मिला। ड्यूंडी के साथ, यह अवार्ड पाने वाला स्कॉटलैंड का पहला शहर बना।
गतिशील और तेजी से बढ़ रहा इलेक्ट्रॉनिक्स डिजाइन और विकास उद्योग भी है।
पारंपरिक व्यावसायिक क्षेत्र (1970 पूर्व)
1970 के दशक तक, एबरडीन के अधिकांश प्रमुख उद्योग अठारहवीं सदी के थे; इनमें मुख्य रूप से कपड़ा उद्योग, ढलाई कार्य, जहाज निर्माण और शहर का सबसे पुराना उद्योग कागज़ निर्माण शामिल हैं, कागज़ सबसे पहले 1694 में बनाया गया था। 2001 में डोनसाइड कागज़ कारखाना और 2005 में डेविडसन मिल के बंद हो जाने से कागज-निर्माण का महत्व कम हो गया, अपने 500 कर्मचारियों के साथ स्टोनीवुड पेपर मिल बाक़ी बचा रहा। रिचर्ड्स ऑफ़ एबरडीन के 2004 में बंद हो जाने से वस्त्र उत्पादन समाप्त हो गया।
ग्रेनाइट
रुबिस्लाव खदान में 300 साल से भी अधिक समय से ग्रे ग्रेनाइट का खनन हुआ करता था, फर्श के चौकोर टुकड़ों, सड़क व फुटपाथ की पत्थर की पटरी और इमारत के पत्थर के रूप में तथा स्मारक और अन्य सजावटी काम में उनका उपयोग हुआ करता था। लंदन में संसद भवन तथा वाटरलू पुल के निर्माण में एबरडीन ग्रेनाइट का इस्तेमाल किया गया। 1971 में उत्खनन बंद हो गया। प्रिंसेस स्ट्रीट, एडिनबर्ग और फ़ोर्थ रेलवे ब्रिज के निर्माण के लिए भी ग्रेनाइट केम्ने खदान से ही गई थी।
मत्स्यिकी
मछली पकड़ना किसी समय प्रमुख उद्योग हुआ करता था, लेकिन गहरे समुद्र में मत्स्य पालन इससे आगे निकल गया, जिसे बीसवीं सदी में उन्नत प्रौद्योगिकियों से बहुत अधिक प्रोत्साहन मिला। बहुत अधिक मछली पकड़ने और तेल उद्योग के सहायक जहाजों के बंदरगाह में आने-जाने से मछलियों की संख्या में गिरावट आ गयी, हालांकि यह अब भी मछली पकड़ने का एक महत्वपूर्ण बंदरगाह है लेकिन पीटरहेड और फ्रेजरबर्ग जैसे अधिक उत्तरी बंदरगाह इससे अधिक महत्वपूर्ण बन गये हैं। मत्स्य शोध सेवाओं का मुख्यालय एबरडीन में है और एक समुद्री अनुसंधान प्रयोगशाला टोरी में है।
कृषि शोध
मैकाले संस्थान में होने वाले कृषि और मिट्टी अनुसंधान के लिए एबरडीन विश्वविद्यालय की अच्छी प्रतिष्ठा है, जो शहर के दो विश्वविद्यालयों के घनिष्ठ संपर्क में है। एबरडीन स्थित रोवेट अनुसंधान संस्थान खाद्य व पोषण के अध्ययन का विश्व विख्यात शोध केंद्र है। तीन नोबेल पुरस्कार विजेता यहीं से निकले और इस शहर में जीव वैज्ञानिक बड़ी तादाद में कार्यरत हैं।
पेट्रोलियम उद्योग
बीसवीं सदी के अंतिम चरण में उत्तरी सागर में महत्वपूर्ण तेल भंडार की खोज के बाद से एबरडीन यूरोप के पेट्रोलियम उद्योग का केंद्र बन गया। विश्व में दूसरे सबसे बड़े हेलीपोर्ट और समुद्र में तेल निकालने के लिए एक महत्वपूर्ण जहाज बंदरगाह सेवा के कारण एबरडीन को अक्सर ऑयल कैपिटल ऑफ़ यूरोप भी कहा जाता है।
राजीव मोटवानी
राजीव मोटवानी (२६ मार्च १९६२ - ५ जून २००९) स्टैनफोर्ड विश्वविद्यालय में सैद्धांतिक संगणक विज्ञान के क्षेत्र में अनुसंधान करने वाले पूर्व प्रोफेसर थे।<ref name="bhaskar"> इसके अलावा वह गूगल एवं अन्य कम्पनियों के लिये शुरुआती सलाहकार और समर्थक रहे। वह सन् २००१ में गोडेल पुरस्कार विजेता थे।
साहेब (1985 फ़िल्म)
साहेब 1985 में बनी हिन्दी भाषा की फ़िल्म है।
संक्षेप
साहेब 1985 की अनिल गांगुली द्वारा निर्देशित हिंदी फिल्म है। फिल्म में अनिल कपूर, राखी, अमृता सिंह, उत्पल दत्त, बिस्वजीत, विजय अरोड़ा, देवेन वर्मा, ए. के. हंगल और दिलीप धवन हैं। संगीत बप्पी लाहिड़ी का है।  यह 1981 की बंगाली फिल्म का रीमेक है, जिसका नाम साहेब है, जो बिजॉय बोस द्वारा निर्देशित है, जिसे तेलुगु में विजया के रूप में चिरंजीवी के साथ रीमेक किया गया, कन्नड़ में विष्णुवर्धन के साथ,कर्ण और शंकर के साथ मलयालम में चेकैेरन ओरु चिल्ला
अनिल कपूर परिवार के सबसे छोटे बेटे साहेब की भूमिका में हैं। वह फुटबॉल, अपने जुनून पर केंद्रित है।  इसके कारण, परिवार में हर कोई उसे लगातार कहता है कि वह अच्छा नहीं है।  हालांकि, जब परिस्थितियाँ मांगती हैं, तो वह अपने फुटबॉल कैरियर की कीमत पर अपनी बहन की शादी के लिए अपनी किडनी बेच देता है।
बांग्लादेश प्रीमियर लीग 2019-20
2019-20 बीपीएल सीज़न, जिसे बीपीएल 7 या बंगबंधु बीपीएल के रूप में भी जाना जाता है, आकाश डीटीएच (प्रायोजन कारणों से) द्वारा प्रस्तुत किया गया, बांग्लादेश प्रीमियर लीग (बीपीएल) का सातवां सत्र था, जो बांग्लादेश में शीर्ष स्तर की पेशेवर ट्वेंटी क्रिकेट लीग है। प्रतियोगिता का आयोजन बांग्लादेश क्रिकेट बोर्ड (बीसीबी) द्वारा किया गया था। मूल रूप से 6 दिसंबर 2019 से शुरू होने वाला था और 11 जनवरी 2020 को समाप्त होने वाला था, जिसका उद्घाटन समारोह 3 दिसंबर 2019 को होना था। कोमिला विक्टोरियंस गत विजेता थे। हालांकि, टूर्नामेंट पांच दिनों की देरी से शुरू हुआ और 11 दिसंबर 2019 को शुरू हुआ और 17 जनवरी 2020 को समाप्त हुआ, उद्घाटन समारोह 8 दिसंबर 2019 को आयोजित किया गया।
चटगाँव वाइकिंग्स को टूर्नामेंट के इस संस्करण में हिस्सा नहीं लेने के रूप में घोषित किया गया था, क्योंकि उनके स्वामित्व को बेच दिया गया था, और उनकी जगह दो नई टीमों को लाया गया था। टूर्नामेंट के इस संस्करण में कुल आठ टीमों को भाग लेने के लिए निर्धारित किया गया था, खिलाड़ियों के मसौदे तक पूर्व-हस्ताक्षरित क्रिकेटरों के अनुबंध रद्द कर दिए गए थे। हालांकि, इस विचार को रद्द कर दिया गया, साथ ही टीमों की संख्या सात हो गई और चटगाँव वाइकिंग्स का नाम बदलकर चैटोग्राम चैलेंजर्स कर दिया गया और बीसीबी द्वारा प्रारूप बदलने के बाद बहाल कर दिया गया।
फाइनल मैच में, राजशाही रॉयल्स ने खुल्ना टाइगर्स को 21 रन से हराकर अपना पहला बीपीएल खिताब जीता। राजशाही रॉयल्स के कप्तान आंद्रे रसेल ने अपने हरफनमौला प्रदर्शन के लिए प्लेयर ऑफ़ द मैच और प्लेयर ऑफ़ द टूर्नामेंट का पुरस्कार जीता। रिले रोसौव 495 रन के साथ टूर्नामेंट में अग्रणी रन स्कोरर थे, जबकि अग्रणी विकेट लेने वाला 20 खिलाड़ियों के साथ चार खिलाड़ियों के साथ बंधा हुआ था।
नियमों का परिवर्तन
11 सितंबर 2019 को, बीसीबी के अध्यक्ष नजमुल हसन पापोन ने एक प्रेस ब्रीफिंग के दौरान चल रहे सीज़न के लिए नियमों और विनियमों में कुछ बदलावों के बारे में मीडिया को जानकारी दी। बीपीएल गवर्निंग काउंसिल और अन्य सभी फ्रैंचाइजी के बीच हितों के कुछ संघर्ष होने के कारण, बीसीबी ने बीपीएल के इस संस्करण को बिना किसी फ्रेंचाइजी के चलाने का फैसला किया। बोर्ड 2020 में बंगबंधु की 100 वीं जयंती के अवसर को चिह्नित करना चाहता है और उसे श्रद्धांजलि अर्पित करता है, टूर्नामेंट का नाम बंगबंधु बीपीएल होगा। टीमों के नाम उसी तरह होंगे जैसे वे थे और केवल टीम के प्रबंधन की जिम्मेदारी बीसीबी पर होगी। खिलाड़ियों के परिवहन और आवास का प्रबंधन बोर्ड द्वारा किया जाएगा।  13 नवंबर 2019 को, चटगाँव, ढाका, खुलना, राजशाही और सिलहट टीमों के प्रायोजन और नामों की पुष्टि की गई। कोमिला और रंगपुर की टीमों को बीसीबी द्वारा प्रायोजित किया जाएगा।
ड्राफ्ट और स्क्वाड
खिलाड़ियों का मसौदा 12 नवंबर 2019 को आयोजित किया जाना था। हालांकि, टूर्नामेंट में पांच दिन की देरी हुई थी और ड्राफ्ट 17 नवंबर 2019 को आयोजित किया गया था। 7 टीमों में से, 5 टीमों को निजी कॉर्पोरेट फर्मों द्वारा प्रायोजित किया जाता है, जबकि 2 टीमों को बीसीबी द्वारा प्रायोजित किया जाता है।
16 नवंबर 2019 को, बीपीएल गवर्निंग काउंसिल ने इस सीज़न और भाग लेने वाली 7 टीमों के नामों के लिए लोगो का अनावरण किया। ड्राफ्ट के दौरान दस्तों की पुष्टि की गई।
लीग चरण
लीग चरण में कुल 42 मैच खेले जाएंगे, जिसमें ढाका में 24 मैच, सिलहट में 6 मैच और चटगांव में 12 मैच होंगे।
चरण 1 (ढाका)
-
चरण 2 (चटगाँव)
-
चरण 3 (ढाका)
-
खाड़ी तथा सागरोन्मुख कगार क्रम
खाड़ी तथा सागरोन्मुख कगार क्रम एक प्रमुख सागरीय जल कृत निक्षेपात्मक स्थलरुप हैं।
गदनपुर तुर्रा गाँव, फर्रुखाबाद (फर्रुखाबाद)
गदनपुर तुर्रा फर्रुखाबाद, फर्रुखाबाद, उत्तर प्रदेश स्थित एक गाँव है।